Med støtte fra UNFICYP er det fortsat blevet lettere at udøve sin tro, jf. UNSG rapporten fra januar 2016 . Religiøse ledere og troende nød fortsat godt af, at det er blevet lettere at passere linjen i begge retninger.

Selv om det ikke falder ind under forordningen, besluttede det tyrkisk-cypriotiske samfund som en ensidig tillidsskabende foranstaltning i maj 2015 at afskaffe visse krav for at passere den grønne linje ind i Cyperns nordlige del.

Det fremgår af de tal, der er indsamlet af det tyrkisk-cypriotiske samfund, at der er sket en stigning i antallet af græsk-cyprioter (nemlig 907 329) og en stigning i antallet af græsk-cypriotiske køretøjer (nemlig 313 498), der passerede linjen fra de regeringskontrollerede områder til den nordlige del af Cypern. De viser også, at der har været en stigning i antallet af tyrkisk-cyprioter (nemlig 1 589 339) og en stigning i antallet af tyrkisk-cypriotiske køretøjer, der passerede linjen i den anden retning (nemlig 642 043). 1 164 131 udlændinge passerede fra de regeringskontrollerede områder til Cyperns nordlige del.

De ovenfor nævnte CYPOL-tal omfatter imidlertid ikke oplysninger om personer og køretøjer, der passerer ved Pergamos- og Strovilia-overgangsstederne fra den nordlige del af Cypern . ESBA rapporterer, at 115 335 (tidligere: 108 893) græsk-cyprioter passerede linjen til Cyperns nordlige del, og at 389 412 (tidligere: 273 607) tyrkisk-cyprioter passerede linjen i den anden retning, mens 258 810 andre EU-borgere end cyprioter og tredjelandsstatsborgere passerede i begge retninger via de overgangssteder, som befinder sig inden for ESBA.

Forordningen skaber et stabilt retsgrundlag for den frie bevægelighed for cyprioter, andre EU-borgere og tredjelandsstatsborgere, der passerer den grønne linje (i det følgende benævnt "linjen") ved de autoriserede overgangssteder. I 2015 var der i forhold til de foregående år en stigning i antallet af tyrkisk-cyprioter og et let fald i antallet af græsk-cyprioter, der passerede linjen.

Rådets forordning (EF) nr. 866/2004 om en ordning i henhold til artikel 2 i protokol nr. 10 til tiltrædelsesakten (i det følgende benævnt "forordningen om den grønne linje") trådte i kraft den 1. maj 2004. Den fastlægger betingelserne for EU-rettens anvendelse på personers, varers og tjenesteydelsers passage af linjen mellem de områder i Republikken Cypern, hvor regeringen ikke udøver effektiv kontrol, og de områder, hvor den gør det. For at sikre, at disse regler anvendes effektivt, blev deres anvendelse udvidet til også at omfatte grænsen mellem de nævnte områder og det britiske baseområde Eastern Sovereign Base Area (ESBA).

CYPOL-tallene for 2015 viste en stigning i antallet af migranter, der ulovligt passerede linjen fra Cyperns nordlige del til de regeringskontrollerede områder. Der var i 2015 1 290 irregulære migranter, mens der i 2014, 2013 og 2012 var hhv. 970, 1 043 og 1 265 irregulære migranter . CYPOL angiver asylansøgere fra Syrien som en sandsynlig årsag til stigningen.

Hovedparten af de irregulære migranter, som blev tilbageholdt efter at have passeret linjen, kom fra Syrien (757), Pakistan (111), Somalien (63), Indien (50) og Georgien (38).

Af disse 1 290 irregulære migranter søgte 1 049 personer (81 %), hovedparten af dem syrere (745), om international beskyttelse i Republikken Cypern.

Irregulære migranter pågribes normalt i forbindelse med kontrol ved linjen og i lufthavnene, når de forsøger at rejse ud af Cypern eller på politistationer, når de anmoder om international beskyttelse.

Det er CYPOL's konklusion, at de irregulære migranter er ankommet til de regeringskontrollerede områder ved at krydse linjen. De bygger deres vurdering på de samme kriterier som de foregående år, hovedsagelig oplysninger, der fremgår af deres dokumenter, erklæringer fra migranter og andre former for dokumentation.

CYPOL's analyse viser, at de fleste af de irregulære migranter, der blev tilbageholdt i de regeringskontrollerede områder efter på irregulær vis at have passeret linjen, først var ankommet til den nordlige del af Cypern fra det tyrkiske område.

Det tyrkisk-cypriotiske samfund oplyste Kommissionen om, at der i den nordlige del af Cypern gøres en indsats for at forhindre irregulær migration. Ifølge de modtagne oplysninger blev 3 181 personer i 2015 nægtet indrejse i den nordlige del af Cypern, og 642 personer , der blev tilbageholdt i den nordlige del af Cypern, blev sendt tilbage til tyrkisk område, som var det sidste sted, de havde befundet sig, inden de ankom til øen.

Repræsentanter fra de to samfund mødes regelmæssigt i en fælles teknisk komité om kriminalitet og strafferetlige spørgsmål (i det følgende benævnt "TCCCM"), som opererer i FN-regi. Som et supplement til denne komité bruger de to samfund også fortsat aktivt det tidligere oprettede "fælles kommunikationsrum", som udgør et forum for udveksling af oplysninger om strafferetlige spørgsmål.

CYPOL beskrev samarbejdet med andre relevante regeringskontorer og ESBA-administrationen som meget godt.

Eastern Sovereign Base Area (ESBA)

Generelt er den irregulære migration fra den nordlige del af Cypern via ESBA faldet en smule. I 2015 blev syv irregulære migranter tilbageholdt efter at have passeret linjen på irregulære vis. 1 353 personer blev nægtet passage, langt størstedelen af dem tyrkiske statsborgere. Andre udlændinge var navnlig statsborgere fra Rusland, USA, Syrien og Iran, som ankom via Cyperns nordlige del. Disse personer blev henvist til overgangsstedet Agios Dhometios for at få deres dokumenter behandlet i henhold til Republikken Cyperns indrejsebetingelser.

SBA-medarbejdere beskriver fortsat deres samarbejde med Republikken Cypern som værende fremragende.

Uden for overgangsstederne foretager SBA-politiet en punktvis, risikobaseret og efterretningsorienteret patruljering for at forhindre irregulær migration. Disse patruljeringer suppleres af SBA's told- og militærenheders patruljeringer.

En række "uautoriserede overgangssteder" i eller tæt ved landsbyen Pergamos, som anvendes af de lokale indbyggere og landmænd, er særligt vanskelige at kontrollere. Som nævnt i tidligere rapporter giver disse "uautoriserede overgangssteder" fortsat anledning til bekymring, og der bør findes en passende løsning, som er i overensstemmelse med artikel 5, stk. 2, i protokol nr. 3 til tiltrædelsesakten fra 2003 . SBA har oplyst, at der hurtigt kan sendes personale til "uautoriserede overgangssteder", hvis der er behov for det.

2.VAREPASSAGE

2.1.Handelsværdi

I henhold til artikel 8 i Kommissionens forordning (EF) nr. 1480/2004 indberettede det tyrkisk-cypriotiske handelskammer og Republikken Cyperns myndigheder månedligt de varer (art, mængde og værdi), for hvilke der var udstedt ledsagedokumenter. Begge parters rapporter omfatter varer, der er kommet ind i de regeringskontrollerede områder via overgangsstederne Pergamos og Strovilia, som hører under SBA-administrationens myndighed.

Ifølge TCCoC beløb den samlede værdi for de varer, for hvilke der var udstedt ledsagedokumenter, sig til 3 933 918 EUR (tidligere: 3 911 189 EUR). Disse tal angiver et fald på 0,58 % i den samlede værdi af varer, for hvilke der var udstedt ledsagedokumenter, sammenlignet med 2014.

Ifølge rapporter fra Republikken Cyperns steg den samlede handelsværdi af varer med ledsagedokumenter, der passerede linjen, en smule med 2,8 % til 3 619 736 EUR. (tidligere: 3 520 045 EUR). Stigningen har været mærkbar for så vidt angår plastprodukter, byggematerialer/artikler af sten og ubehandlet metalskrot. De berørte parter angiver stabiliseringen af den økonomiske situation som hovedårsagen til denne stigning.

Selv om handelsstrømmen fra de regeringskontrollerede områder til den nordlige del af Cypern ikke er omfattet af forordningen om den grønne linjes anvendelsesområde, steg den med ca. 5,4 %, fra 1 246 930 EUR i 2014 til 1 314 271 EUR i 2015, ifølge tal fra Cyperns handels- og industrikammer (CCCI). Handelsstrømmen fra de regeringskontrollerede områder til Cyperns nordlige del tegner sig for 36,3 % af handelen i den modsatte retning (35,4 % i 2014).